Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 632

2. A szakmai vizsga részei Írásbeli vizsga: A jelölt a konzerválás és restaurálás elméleti témáiból írásbeli dolgozatot készít, amelynek központi tételeit a vizsgán kapja meg. Az írásbeli vizsgán a IV. pontban meghatározott követelmények szerinti ismeretanyagot kell számon kérni. Munkaidõ: 180 perc. Szóbeli vizsga: A szóbeli vizsga kérdéseit a központi tételsor tartalmazza. A vizsga tételeit a jelölt a vizsga elõtt legalább egy hónappal megkapja. A szóbeli vizsgán a IV. pontban meghatározott követelmények szerinti ismeretanyagot kell számon kérni. A vizsgatételek két részbõl állnak: — mûvészettörténet, — írás- és könyvtörténet (két kérdés az írás- és nyomdászattörténet; a könyvkötési és könyvkötés-díszítési technikák története; a könyvkötések stílustörténete és a közgyûjteményi alapismeretek tématerületeirõl). A szóbeli feladatok idõtartama: 20-25 perc. Gyakorlati vizsga: A jelöltek a szakmai képzést folytató intézménytõl a vizsga elõtt legalább három hónappal restaurálási vizsgamunka feladatot kapnak. A restaurált vizsgamunkát és a hozzá tartozó dokumentációt az írásbeli vizsga elõtt három héttel kötelesek bírálatra leadni. A vizsgamunka elkészítését kijelölt vagy választott, felsõfokú iskolai végzettséggel rendelkezõ konzulens segítheti. A vizsgamunkát és dokumentációját a képzõ intézmény által felkért bírálók bírálják és osztályzattal minõsítik, amelynek a dokumentumait eljuttatják a vizsgabizottságnak. A jelöltek a szakmai vizsgán a vizsgamunka restaurálásáról elõadást tartanak, bemutatva a restaurálás elõtti állapotot, a restaurálás etikai és technikai problémáit, azok megoldását és az alkalmazott módszereket. A vizsgabizottság tagjai kérdéseket tehetnek föl a vizsgázónak a vizsgamunkával kapcsolatban, és a vizsgamunka osztályzatát figyelembe véve állapítják meg a végsõ gyakorlati érdemjegyet.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes